钦定古今图书集成/理学汇编/学行典/第075卷 > 书经 > 《大禹谟》
## 钦定古今图书集成/理学汇编/学行典/第075卷 > 书经 > 《大禹谟》

帝德广运。

〈蔡传〉《广》者大而无外。运者行之不息。〈大全〉新安陈氏曰：“广圣德之全体也，《运圣德》之大用也。”

又

皋陶迈种德，德乃降，黎民怀之。

〈大全〉苏氏曰：“种德如农之种植，众人之种德也近，朝种暮获，报亦狭矣。皋陶之种德也远，栽培之深厚，滋养之丰裕，及其充溢不已，自沛然如雨露之降，民被其泽而怀之也。”

又

惟德动天，无远弗届。

〈蔡传〉“惟德可以动天”，其感通之妙，无远不至。盖欲禹还兵而增修其德也。

帝乃诞敷文德。

〈大全〉张氏曰：“帝之文德素敷”，至此又诞敷之圣人，躬自厚之意。